CELEX: 62012CN0264
Language: et
Date: 2012-05-29 00:00:00
Title: Kohtuasi C-264/12: Eelotsusetaotlus, mille on esitanud Tribunal do Trabalho do Porto (Portugal) 29. mail 2012 — Sindicato Nacional dos Profissionais de Seguros e Afins versus Fidelidade Mundial — Companhia de Seguros, S.A.

14.7.2012   
            
            
               ET
            
            
               Euroopa Liidu Teataja
            
            
               C 209/5
            
         Eelotsusetaotlus, mille on esitanud Tribunal do Trabalho do Porto (Portugal) 29. mail 2012 — Sindicato Nacional dos Profissionais de Seguros e Afins versus Fidelidade Mundial — Companhia de Seguros, S.A.
   (Kohtuasi C-264/12)
   2012/C 209/09
   Kohtumenetluse keel: portugali
   
      Eelotsusetaotluse esitanud kohus
   
   Tribunal do Trabalho do Porto
   
      Põhikohtuasja pooled
   
   
      Kaebuse esitaja: Sindicato Nacional dos Profissionais de Seguros e Afins
   
      Vastustaja: Fidelidade Mundial — Companhia de Seguros, S.A.
   
      Eelotsuse küsimused
   
   
               1.
            
            
               Kas võrdse kohtlemise põhimõtet, millest tuleneb diskrimineerimise keeld, tuleb tõlgendada nii, et see on kohaldatav avaliku sektori töötajate suhtes?
            
         
               2.
            
            
               Kas töötasu, mida eelnevalt maksti puhkuse- ja jõulutoetusena, maksmata jätmine riigi poolt 2012. aasta riigieelarve seaduse alusel, mida kohaldatakse üksnes töötajate suhtes, kes täidavad oma tööülesandeid riigisektoris või riigi osalusega äriühingutes, on vastuolus diskrimineerimise keelu põhimõttega, kuna tegemist on diskrimineerimisega töösuhte avalik-õigusliku laadi tõttu?
            
         
               3.
            
            
               Kas EL põhiõiguste harta artikli 31 lõikes 1 sätestatud õigust töötada töötingimustel, mis on töötaja väärikuse kohased, tuleb tõlgendada nii, et see ei luba vähendada töötasu ilma töötaja nõusolekuta juhul, kui töölepingut ei muudeta?
            
         
               4.
            
            
               Kas EL põhiõiguste harta artikli 31 lõikes 1 sätestatud õigust töötada töötingimustel, mis on töötaja väärikuse kohased, tuleb tõlgendada nii, et see sisaldab õigust saada õiglast töötasu, mis tagaks töötaja ja tema perekonna rahuldava elatustaseme?
            
         
               5.
            
            
               Kui puhkuse- ja jõulutoetuste maksmise peatamine ei ole ainuke võimalik meede, mis on vajalik ja põhiline, et toetada riigi finantsolukorra parandamist tõsises majandus- ja finantskriisis, siis kas selline vähendamine on vastuolus EL põhiõiguste harta artikli 31 lõikes 1 sätestatud õigusega, kuna see ohustab elatustaset ja rahaliste kohustuste täitmist, mida töötajad ja nende perekonnad — kes ei oodanud, et nende aastane sissetulek väheneb kahe kuupalga võrra — on endale võtnud?
            
         
               6.
            
            
               Kuna töötasude vähendamine — mis seisnes kahe kuupalga maksmise peatamises — Portugali riigi poolt ei olnud töötajatele ettenähtav ega ka ootuspärane, siis kas see on vastuolus õigusega töötada töötingimustel, mis on töötaja väärikuse kohased?
            
         
               7.
            
            
               Kas kollektiivläbirääkimiste õigusega on vastuolus viidatud 2012. aasta riigieelarve seadus, mis näeb ette, et viidatud puhkuse- ja jõulutoetuste maksmise peatamise korrast ei ole võimalik teha erandeid kollektiivlepingutega ja et see on nende kollektiivlepingute suhtes ülimuslik?